CELEX: 62017TA0008
Language: el
Date: 2018-10-17 00:00:00
Title: Υπόθεση T-8/17: Απόφαση του Γενικού Δικαστηρίου της 17ης Οκτωβρίου 2018 — Golden Balls κατά EUIPO — Les Éditions P. Amaury (GOLDEN BALLS) {Σήμα της Ευρωπαϊκής Ένωσης — Διαδικασία ανακοπής — Αίτηση καταχωρίσεως λεκτικού σήματος της Ευρωπαϊκής Ένωσης GOLDEN BALLS — Προγενέστερο λεκτικό σήμα της Ευρωπαϊκής Ένωσης BALLON D’OR — Σχετικός λόγος απαραδέκτου — Αθέμιτο όφελος από τον διακριτικό χαρακτήρα ή τη φήμη του προγενέστερου σήματος — Άρθρο 8, παράγραφος 5, του κανονισμού (ΕΚ) 40/94 [νυν άρθρο 8, παράγραφος 5, του κανονισμού (ΕΕ) 2017/1001]}

3.12.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 436/39
            
         
      Απόφαση του Γενικού Δικαστηρίου της 17ης Οκτωβρίου 2018 — Golden Balls κατά EUIPO — Les Éditions P. Amaury (GOLDEN BALLS)
      (Υπόθεση T-8/17) (1)
      
      ({Σήμα της Ευρωπαϊκής Ένωσης - Διαδικασία ανακοπής - Αίτηση καταχωρίσεως λεκτικού σήματος της Ευρωπαϊκής Ένωσης GOLDEN BALLS - Προγενέστερο λεκτικό σήμα της Ευρωπαϊκής Ένωσης BALLON D’OR - Σχετικός λόγος απαραδέκτου - Αθέμιτο όφελος από τον διακριτικό χαρακτήρα ή τη φήμη του προγενέστερου σήματος - Άρθρο 8, παράγραφος 5, του κανονισμού (ΕΚ) 40/94 [νυν άρθρο 8, παράγραφος 5, του κανονισμού (ΕΕ) 2017/1001]})
      (2018/C 436/54)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα: Golden Balls Ltd (Λονδίνο, Ηνωμένο Βασίλειο) (εκπρόσωποι: M. Edenborough QC, M. Hawkins, solicitor, και T. Dolde, δικηγόρος)
      
         Καθού: Γραφείο Διανοητικής Ιδιοκτησίας της Ευρωπαϊκής Ένωσης (εκπρόσωποι: αρχικά Δ. Μπότης, στη συνέχεια S. Pétrequin και A. Folliard-Monguiral)
      
         Αντίδικος ενώπιον του τμήματος προσφυγών του EUIPO, παρεμβαίνουσα ενώπιον του Γενικού Δικαστηρίου: Les Éditions P. Amaury (Boulogne-Billancourt, Γαλλία) (εκπρόσωποι: T. de Haan, P. Péters και M. Laborde, δικηγόροι)
      
         Αντικείμενο
      
      Προσφυγή κατά της αποφάσεως του πρώτου τμήματος προσφυγών του EUIPO της 30ής Σεπτεμβρίου 2016 (υπόθεση R 1962/2015-1), σχετικά με διαδικασία ανακοπής μεταξύ της Intra-Presse και της Inez Samarawira.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει την απόφαση του πρώτου τμήματος προσφυγών του Γραφείου Διανοητικής Ιδιοκτησίας της Ευρωπαϊκής Ένωσης (EUIPO) της 30ής Σεπτεμβρίου 2016 (υπόθεση R 1962/2015-1), καθόσον με αυτήν έγινε δεκτή η ανακοπή όσον αφορά «μηχανές με κερματοδέκτη, για χρήση σε συνδυασμό με οθόνες, συσκευές και όργανα επιστημονικά, ναυτικά, τοπογραφικά, φωτογραφικά, κινηματογραφικά, οπτικά, ζύγισης, μέτρησης, σηματοδότησης, ελέγχου (επιτήρησης), βοήθειας (διάσωσης) και διδασκαλίας· συσκευές για την εγγραφή, τη μετάδοση, την αναπαραγωγή ήχου και εικόνας· αυτόματοι πωλητές και μηχανισμοί τιθέμενοι σε κίνηση με την εισαγωγή νομίσματος ή κέρματος· ταμειακές μηχανές, αριθμομηχανές (υπολογιστικές μηχανές), εξοπλισμός για την επεξεργασία δεδομένων και ηλεκτρονικοί υπολογιστές· συσκευές και όργανα φωτογραφικά, κινηματογραφικά και οπτικά, δίσκοι εγγραφής, εξοπλισμός επεξεργασίας δεδομένων και ηλεκτρονικοί υπολογιστές, υλικό ηλεκτρονικών υπολογιστών, βάσεις για ποντίκια, εξαρτήματα κινητών τηλεφώνων, γυαλιά ηλίου» της κλάσης 9, «διακοσμητικά χριστουγεννιάτικων δέντρων» της κλάσης 28 και «θεατρικές παραγωγές όπως θεάματα και θεατρικές παραστάσεις, μουσικές παραγωγές, οργάνωση μουσικών εκδηλώσεων/συναυλιών» της κλάσης 41.
               
            
                  2)
               
               
                  Απορρίπτει την προσφυγή κατά τα λοιπά.
               
            
                  3)
               
               
                  Κάθε διάδικος φέρει τα δικαστικά του έξοδα.
               
            
         (1)  EE C 63 της 27.2.2017.